
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1720 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση εργαστηρίου «Οπτική Ανθρωπολογία. 
Εικόνα, μουσική, κείμενο» του τμήματος Φιλοσο¬ 
φικών και Κοινωνικών Σπουδών της Φιλοσοφικής 
Σχολής του Πανεπιστημίου Κρήτης και έγκριση 
του εσωτερικού του κανονισμού του. 

2 Έγκριση Κανονισμού Διδακτορικών Σπουδών του 
τμήματος Πολιτικής Επιστήμης. 

3 Επανίδρυση Προγράμματος Μεταπτυχιακών 
Σπουδών με τίτλο «Σύγχρονες Ασύρματες Επικοι- 
νωνίες/Μοάθπτ \Α/ίΓθΙθ55 (Ιοιηιηυηίε3ΐίοη5>> του 
τμήματος Πληροφορικής και Τηλεπικοινωνιών 
του Πανεπιστημίου Πελοποννήσου. 


ΑΠΟΦΑΣΕΙΣ 

Αριθ. 5259 _ (1) 

Ίδρυση εργαστηρίου «Οπτική Ανθρωπολογία. Ει¬ 
κόνα, μουσική, κείμενο» του τμήματος Φιλοσοφι¬ 
κών και Κοινωνικών Σπουδών της Φιλοσοφικής 
Σχολής του Πανεπιστημίου Κρήτης και έγκριση 
του εσωτερικού του κανονισμού του. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Το π.δ. 296/1973 (ΦΕΚ 239 τ. Α71973) περί καθο¬ 
ρισμού του τίτλου και της έδρας του εν Κρήτη ιδρυθέ- 
ντος Πανεπιστημίου, το ν.δ. 114/1974 (ΦΕΚ 310 τ. Α7 
1974) περί τροποποιήσεως και συμπληρώσεως του 
ν.δ. 87/1973 (ΦΕΚ 159 τ. Α71973) «περί ιδρύσεως Πανε¬ 
πιστημίων εις Θράκην και εις Κρήτην» και επεκτάσεως 
διατάξεων τινών αυτού εις άπαντα τα Α.Ε.Ι. (Α' 310), το 
ν. 259/1976 (ΦΕΚ 25 τ. Α71976) περί τροποποιήσεως και 
συμπληρώσεως των περί Πανεπιστημίων Θράκης και 
Κρήτης κειμένων διατάξεων, τις διατάξεις του π.δ. 103/ 
1983, (ΦΕΚ 48/15.04.1983, τ. Α') - Αυτοδύναμη λειτουρ¬ 
γία του Πανεπιστημίου Κρήτης..., καθώς και της λοιπής 
νομοθεσίας περί Πανεπιστημίου Κρήτης. 

2. Το γεγονός ότι μέχρι και σήμερα δεν έχει εκδοθεί 
ο Οργανισμός στο Πανεπιστήμιο Κρήτης βάσει του 


άρθρου 7 του ν. 4485/2017 (ΦΕΚ 114 τ. Α704-08-2017) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις». 

3. Τις διατάξεις των παραγράφων 1,2 του άρθρου 28 
του ν. 4485/2017 (ΦΕΚ 114 τ. Α704-08-2017) «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις). 

4. Το ΦΕΚ τ. ΥΟΔΔ 82/18-02-2016) και την αριθ. 31460/ 
Ζ1/23-02-2016 (ΑΔΑ: ΨΡΙ24653ΠΣ-Υ1Κ) πράξη της Ανα- 
πληρώτριας Υπουργού Παιδείας, Έρευνας και Θρησκευ¬ 
μάτων, όπου διαπιστώνεται ότι ο Καθηγητής Οδυσσέας 
Ζώρας έχει εκλεγεί ως Πρύτανης του Πανεπιστημίου 
Κρήτης. 

5. Την αριθ. 17070/01 -12-2017 (ΑΔΑ:9ΙΖΔ469Β7Γ-ΟΞΛ) 
Πράξη Συγκρότησης της Συγκλήτου του Πανεπιστημίου 
Κρήτης, στις 01-12-2017 σε εφαρμογή των διατάξεων 
του ν. 4485/2017 (ΦΕΚ 114/τ. Α704-08-2017 για το ακα¬ 
δημαϊκό έτος 2017-2018, όπως ισχύει. 

6. Τις διατάξεις του άρθρου 4 του ν. 3861/2010 (ΦΕΚ 
112 τ. Α72010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν. 4210/2013 (ΦΕΚ 254/ 
τ. Α'/21.11.2013), καθώς και την κατ' εξουσιοδότηση 
αυτού εκδοθείσα αριθ. ΥΠΟΙΚ Δ6 1127865/ΕΞ2010/ 
30-09-2010 απόφαση. 

7. Το με αριθ. 3714/27-03-2018 έγγραφο της Γραμματέ- 
ως του τμήματος Φιλοσοφικών και Κοινωνικών Σπουδών 
του Πανεπιστημίου Κρήτης Σοφίας Γιαλεδάκη. 

8. Το απόσπασμα πρακτικών της αριθ. 195/14-03-2018 
Συνέλευσης του τμήματος Φιλοσοφικών και Κοινωνικών 
Σπουδών της Φιλοσοφικής Σχολής του Πανεπιστημίου 
Κρήτης, σχετικά με το παρόν θέμα. 

9. Την απόφαση της Συγκλήτου του Πανεπιστημίου 
Κρήτης κατά την αριθ. 385/29-03-2018 τακτική συνε¬ 
δρίασή της, σχετικά με το παρόν θέμα. 

10. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού ή του προϋπο¬ 
λογισμού του Πανεπιστημίου Κρήτης, αποφασίζουμε 
και εγκρίνουμε: 

την ίδρυση του Ερευνητικού Εργαστηρίου με τίτλο 
«Οπτική Ανθρωπολογία. Εικόνα, μουσική, κείμενο» στον 

Τεύχος ΒΊ 720/17.05.2018 


Τομέα Θεωρίας και Μεθοδολογίας των Κοινωνικών Επι¬ 
στημών, του τμήματος Φιλοσοφικών και Κοινωνικών 
Σπουδών του Πανεπιστημίου Κρήτης καθώς και τον 
Εσωτερικό Κανονισμό του, τα οποία έχουν ως εξής: 

Άρθρο 1 

Ίδρυση - Αντικείμενο 

Ιδρύεται στο τμήμα Φιλοσοφικών και Κοινωνικών 
Σπουδών της Φιλοσοφικής Σχολής του Πανεπιστημίου 
Κρήτης, εργαστήριο με την ονομασία: «Οπτική Αν¬ 
θρωπολογία. Εικόνα, μουσική, κείμενο» και τη διεθνή 
ονομασία «λ/^υθΙ ΑηΐΡίΓοροΙοςγ. Ιιτίθςε, Μυ5ίς, Τθχϊ». 
Το Εργαστήριο εξυπηρετεί ερευνητικές και διδακτικές 
ανάγκες στα πεδία της Οπτικής Ανθρωπολογίας, της 
εθνομουσικολογίας και της συλλογής και ανάλυσης 
γραπτών και προφορικών μαρτυριών. Το Εργαστήριο 
εντάσσεται στον Τομέα Θεωρίας και Μεθοδολογίας των 
Κοινωνικών Επιστημών του τμήματος Φιλοσοφικών και 
Κοινωνικών Σπουδών του Πανεπιστημίου Κρήτης. 

Άρθρο 2 

Σκοπός - Αντικείμενο εργασιών - Αποστολή 
Το Ερευνητικό Εργαστήριο: «Οπτική Ανθρωπολογία. 
Εικόνα, μουσική, κείμενο»» έχει ως αποστολή: 

(α) την πολιτισμική τεκμηρίωση με άξονες την εικό¬ 
να (κινηματογράφος, φωτογραφία, αναπαραστατικές 
τέχνες), τη μουσική και το λόγο. Ιδιαίτερη προσπάθεια 
θα καταβληθεί για το σχεδίασμά και την οργάνωση μιας 
βάσης συλλογής αυτών των κατηγοριών δεδομένων, τα 
οποία θα είναι διαθέσιμα στους ερευνητές, 

(β) τη στήριξη και ανάπτυξη μεθόδων διεξαγωγής 
έρευνας στις παραπάνω κατηγορίες τεκμηρίων, 

(γ) τη δυνατότητα παραγωγής οπτικών και ακουστικών 
(μουσικής και λόγου) ντοκουμέντων, 

(δ) τη συνεργασία με ακαδημαϊκά ιδρύματα της ημε¬ 
δαπής και αλλοδαπής, ερευνητικά κέντρα, επιστημοτε- 
χνικούς και άλλους σχετικούς φορείς σε περιοχές κοινού 
ενδιαφέροντος, 

(ε) την οργάνωση σεμιναρίων, συμποσίων, συνεδρίων, 
διαλέξεων, παντοειδών παρεμφερών συναντήσεων και 
εκδηλώσεων με Έλληνες και ξένους ειδικούς, καθώς και 
την πραγματοποίηση δημοσιεύσεων και εκδόσεων, με 
τη μορφή σειρών, βιβλίων, άρθρων και περιοδικών, 

(στ) τη χρήση των ηλεκτρονικών μέσων επικοινωνίας 
(ραδιοτηλεόρασης, πολυμέσων) με δημιουργία ειδικών 
προγραμμάτων εκπομπής και διάδοσης, αυτόνομα ή σε 
συνεργασία, 

(ζ) την παροχή υπηρεσιών κατά τα προβλεπόμενα στο 
π.δ. 159/1984 (ΦΕΚ53τ.Α'), 

(η) τη συνεργασία με κοινωνικούς φορείς, δημόσιους 
ή ιδιωτικούς, μέσω της ανάπτυξης προγραμμάτων στο 
πλαίσιο του γνωστικού αντικειμένου του Εργαστηρίου, 
(θ) Την ανάπτυξη και εκπόνηση, αυτοδύναμα ή σε συ¬ 
νεργασία, προγραμμάτων διά βίου μάθησης σχετικών με 
το αντικείμενο του Εργαστηρίου. 

Άρθρο 3 

Προσωπικό 

Το Εργαστήριο στελεχώνεται από μέλη ΔΕΠ του τμή¬ 
ματος Φιλοσοφικών και Κοινωνικών Σπουδών που το 


γνωστικό αντικείμενο της θέσης τους ή/και το ερευνη¬ 
τικό τους έργο και ενδιαφέροντα εμπίπτουν στα ερευ¬ 
νητικά αντικείμενα του Εργαστηρίου και από μέλη του 
λοιπού επιστημονικού και διοικητικού προσωπικού που 
τοποθετείται στο Εργαστήριο σύμφωνα με τις κείμενες 
διατάξεις. Στελεχώνεται επίσης με εξωτερικούς συνερ¬ 
γάτες, επιστήμονες με ερευνητικά ενδιαφέροντα ή/και 
επιστημονικό έργο συναφές με τις αναπαραστατικές 
τέχνες, τη μουσική και το λόγο καθώς και διοικητικό και 
τεχνικό προσωπικό σύμφωνα με τις εκάστοτε ισχύουσες 
διατάξεις για κάθε κατηγορία προσωπικού. 

Μέλη του Εργαστηρίου, μπορούν επίσης να γίνονται 
επί θητεία και ερευνητές (υποψήφιοι διδάκτορες ή κά¬ 
τοχοι διδακτορικού) κατόπιν εισήγησης του διευθυντή 
του Εργαστηρίου και έγκρισηςτηςΣυνέλευσηςτουτμή- 
ματος. 

Για την κάλυψη εκτάκτων ή παροδικών αναγκών είναι 
δυνατή με απόφαση του διευθυντή η πρόσληψη προ¬ 
σωπικού με σύμβαση εργασίας ορισμένου χρόνου, σύμ¬ 
φωνα με τις διατάξεις του άρθρου 24 του ν. 1514/1985 
(Α' 13) όπως ισχύει. 

Άρθρο 4 

Διοίκηση - Αρμοδιότητες 

Το Εργαστήριο διευθύνεται από μέλοςΔΕΠ τουΤομέα 
Θεωρίας και Μεθοδολογίας των Κοινωνικών Επιστημών, 
που ορίζεται με τη διαδικασία του άρθρου 29, παρ. 1 του 
ν. 4485/2017 (Α' 114) όπως ισχύει. Στις αρμοδιότητες του 
διευθυντή περιλαμβάνονται: 

(α) ο συντονισμός του ερευνητικού και διδακτικού 
έργου του εργαστηρίου, 

(β) η κατάρτιση και υποβολή στη Γενική Συνέλευση του 
τμήματος του ετήσιου προγράμματος λειτουργίας του 
Εργαστηρίου και η μέριμνα για την τήρησή του, 

(γ) η μέριμνα για τη στελέχωση του Εργαστηρίου με 
το αναγκαίο προσωπικό, 

(δ) η μέριμνα για την οικονομική διαχείριση των εσό¬ 
δων του Εργαστηρίου, 

(ε) η μέριμνα για την κατανομή των χώρων του Ερ¬ 
γαστηρίου, 

(στ) ο ορισμός των υπευθύνων για τα αναλώσιμα υλικά 
και τον κινητό εξοπλισμό, και 
(ζ) η υπογραφή κάθε εγγράφου και γενικά η ευθύνη για 
την ομαλή και απρόσκοπτη λειτουργία του εργαστηρίου. 

Άρθρο 5 

Έσοδα 

Τα έσοδα του Εργαστηρίου συμμορφώνονται με την 
εκάστοτε κείμενη νομοθεσία και προέρχονται κυρίως 
από (α) την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων, 

(β) τη διάθεση ερευνητικών ή εν γένει επιστημονικών 
προϊόντων, 

(γ) την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 (Α' 53), 

(δ) τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα, και 

(ε) τις κληρονομιές, τις δωρεές και κληροδοσίες που 
καταλείπονται στο Πανεπιστήμιο Κρήτης για τους σκο¬ 
πούς του Εργαστηρίου. 

Άρθρο 6 

Εσωτερικός Κανονισμός 

Η λειτουργία του Εργαστηρίου διέπεται από τον Εσω¬ 
τερικό Κανονισμό του, ο οποίος αποτελεί αναπόσπαστο 
μέρος του παρόντος. 

Άρθρο 7 

Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ΕΣΩΤΕΡΙΚΟΣ ΚΑΝΟΝΙΣΜΟΣ ΕΡΓΑΣΤΗΡΙΟΥ 

Άρθρο 1 

Αειτουργία 

1 .Το Εργαστήριο λειτουργεί κατά τις εργάσιμες ημέρες 
και ώρες, όπως ορίζονται από τον Εσωτερικό Κανονι¬ 
σμό του Πανεπιστημίου Κρήτης. Το ωράριο εργασίας 
του προσωπικού είναι αυτό που προβλέπεται για κάθε 
κατηγορία, σύμφωνα με τον Εσωτερικό Κανονισμό λει¬ 
τουργίας του Πανεπιστημίου και τις κείμενες διατάξεις. 

2.0 διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο, στο πλαί¬ 
σιο ερευνητικού προγράμματος ή άλλου έργου που 
έχει αποφασιστεί, και καθορίζει μέσα στο πλαίσιο της 
αποστολής τον Εργαστηρίου τις προτεραιότητες στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ'αυτό, και την παραμονή των 
εργαζομένων (προσωπικού, φοιτητών, επισκεπτών) 
στους χώρους του. 

4. Η χρησιμοποίηση των οργάνων του Εργαστηρίου 
επιτρέπεται στο προσωπικό και τους ερευνητές που 
έχουν ειδική επί των οργάνων αυτών εκπαίδευση και 
εξουσιοδότηση. Κινητά όργανα και σκεύη τα οποία πα- 
ραδίδονται για τη διεξαγωγή εργασιών, επιστρέφονται 
μετά τη χρησιμοποίησή τους, στην κατάσταση που είχαν 
παραδοθεί. 

5. Με εισήγηση του διευθυντή στα αρμόδια όργανα 
του ιδρύματος, είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου. 

Άρθρο 2 

Κανονισμός εκτέλεσης ερευνητικών εργασιών 

στο Εργαστήριο 

1. Δικαίωμα εκτέλεσης ερευνητικών εργασιών έχουν 
μέλη ΔΕΠ του εργαστηρίου ή/και συνεργαζόμενοι ερευ¬ 
νητές εφόσον το αντικείμενο της έρευνας είναι σχετικό 
με τους σκοπούς του Εργαστηρίου. Για την εκτέλεση 
ερευνητικής εργασίας από ερευνητές που δεν είναι μέλη 


του Εργαστηρίου χορηγείται άδεια μετά από σχετική αί¬ 
τηση στην οποία αναφέρονται: Ο σκοπός της εργασίας, 
το χρονοδιάγραμμα και οι τεχνικές που θα χρησιμοποιη¬ 
θούν, η χρησιμοποίηση ή μη μηχανημάτων, οι διατάξεις 
που διέπουν την εκτέλεση της εργασίας και ο προϋπο¬ 
λογισμός της δαπάνης που θα απαιτηθεί. 

2. Οι εργαστηριακές μελέτες εκτελούνται σύμφωνα με 
τον Κώδικα Δεοντολογίας της Έρευνας του Πανεπιστήμι¬ 
ου Κρήτης, την εκάστοτε κείμενη νομοθεσία ενώ η αδει- 
οδότηση γίνεται από τα κατά νόμον αρμόδια όργανα. 

Άρθρο 3 

Εγκατάσταση 

Το Εργαστήριο εγκαθίσταται σε χώρους του Πανεπι¬ 
στημίου Κρήτης. Ένας από τους χώρους του Εργαστη¬ 
ρίου θα είναι αίθουσα στο κτίριο Κ9 της Φιλοσοφικής. 
Η αίθουσα θα έχει τις προϋποθέσεις για προβολές οπτι¬ 
κού υλικού και τη διεξαγωγή σεμιναρίων σχετικών με τα 
ερευνητικά αντικείμενα Εργαστηρίου και συναφών δρά¬ 
σεων. Παράλληλα θα αναζητηθεί χώρος στο ΚΕΜΕ όπου 
θα εγκατασταθεί ο σχετικός τεχνολογικός εξοπλισμός για 
τη συλλογή και επεξεργασία οπτικού-ακουστικού εθνο¬ 
γραφικού υλικού και συναφών δράσεων. Στους χώρους 
εγκατάστασης θα υπάρχει πινακίδα με την επωνυμία του 
Εργαστηρίου. 

Άρθρο 4 

Τηρούμενα βιβλία 

Για τις ανάγκες του Εργαστηρίου, τηρούνται τα ακό¬ 
λουθα βιβλία -ψηφιακά ή έντυπα- και στοιχεία: 

1. Αρχείο εισερχόμενης - εξερχόμενης αλληλογραφίας. 

2. Αρχείο φακέλων - ιστορικά συμμετεχόντων σε πει¬ 
ραματικές διαδικασίες. 

3. Αρχείο εκτελουμένων εργαστηριακών μελετών. 

4. Αρχείο εκτελουμένων και περατωμένων ερευνητι¬ 
κών πρωτοκόλλων - εργασιών. 

5. Αρχείο επιστημονικών δραστηριοτήτων. 

6. Αρχείο διδακτικών δραστηριοτήτων. 

7. Αρχείο δημοσιεύσεων. 

8. Βιβλίο μεταβολών προσωπικού. 

9. Φάκελος μηχανολογικού εξοπλισμού. 

10. Βιβλίο αναλωσίμων υλικών. 

11. Κατάλογος επιστημονικών βιβλίων και περιοδικών. 

12. Βιβλίο χρέωσης οργάνων και επιστημονικών βι¬ 
βλίων. 

13. Αρχείο περιουσιακών στοιχείων. 

14. Φάκελος οικονομικών στοιχείων κατ'έτος. 

Με απόφαση του διευθυντή μπορεί να τηρείται ακό¬ 
μα κάθε άλλο βιβλίο ή στοιχεία που προβλέπονται από 
την ισχύουσα νομοθεσία ή κρίνεται απαραίτητο για το 
Εργαστήριο. 

Άρθρο 5 

Σφραγίδα 

Το Εργαστήριο χρησιμοποιεί για την αλληλογραφία 
του σφραγίδα στρογγυλή με τα παρακάτω στοιχεία: 
στρογγυλή σφραγίδα που αναγράφει στον εξωτερικό 
κύκλο «ΠΑΝΕΠΙΣΤΗΜΙΟ ΚΡΗΤΗΣ» και στον εσωτερικό: 
τμήμα Φιλοσοφικών και Κοινωνικών Σπουδών: Εργα- 

στήριο Οπτικής Ανθρωπολογίας». Ανάλογη σφραγίδα 
με τα στοιχεία στην αγγλική γλώσσα χρησιμοποιεί το 
Εργαστήριο για την ξενόγλωσση αλληλογραφία και τα 
έγγραφά του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 2 Μάίου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθ. 5260 _ (2) 

Έγκριση Κανονισμού Διδακτορικών Σπουδών 
του τμήματος Πολιτικής Επιστήμης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Αριθ. τακτικής συνεδρίασης 386/19-04-2018) 

Έχοντας υπόψη: 

Ι.Το π.δ. 296/1973 (ΦΕΚ 239τ. Α71973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ. Α71974) 
περί τροποποιήσεως και συμπληρώσεως του ν.δ. 87/ 
1973 (ΦΕΚ 159τ. Α71973) «περί ιδρύσεως Πανεπιστη¬ 
μίων εις Θράκην και εις Κρήτην» και επεκτάσεως διατά¬ 
ξεων τινών αυτού εις άπαντα τα Α.Ε.Ι. (Α' 310), το ν. 259/ 
1976 (ΦΕΚ 25 τ. Α71976) περί τροποποιήσεως και συ- 
μπληρώσεωςτων περί Πανεπιστημίων Θράκης και Κρή¬ 
της κειμένων διατάξεων, τις διατάξεις του π.δ. 103/1983, 
(ΦΕΚ 48/15.04.1983, τ. Α') - Αυτοδύναμη λειτουργία του 
Πανεπιστημίου Κρήτης..., καθώς και της λοιπής νομοθε¬ 
σίας περί Πανεπιστημίου Κρήτης. 

2. Το ΦΕΚ τ. ΥΟΔΔ 82/18-02-2016) και την αριθ. πρωτ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδείας 
Έρευνας και Θρησκευμάτων, όπου διαπιστώνεται ότι ο 
Καθηγητής Οδυσσέας Ζώρας έχει εκλεγεί ως Πρύτανης 
του Πανεπιστημίου Κρήτης. 

3. Την αριθ. 17070/01-12-2017 (ΑΔΑ: 9ΙΖΔ469Β7Γ-ΟΞΛ) 
Πράξη Συγκρότησης της Συγκλήτου του Πανεπιστημίου 
Κρήτης, στις 01-12-2017 σε εφαρμογή των διατάξεων 
του ν. 4485/2017 (ΦΕΚ 114/τ. Α704-08-2017 για το ακα¬ 
δημαϊκό έτος 2017-2018 όπως ισχύει. 

4. Τις διατάξειςτου άρθρου 4του ν. 3861/2010 (ΦΕΚ 112 
τ. Α72010) ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν. 4210/2013 (ΦΕΚ 254/ 
τ. Α'/21.11.2013), καθώς και την κατ' εξουσιοδότηση 
αυτού εκδοθείσα αριθ. ΥΠΟΙΚ Δ6 1127865/ΕΞ2010/ 
30-09-2010 απόφαση. 

5. Τις διατάξεις των άρθρων 13, παρ. 2 σημείο (ιε) σε 
συνδυασμό με το άρθρο 31 παρ. 1 σημείο (α), το άρ¬ 
θρο 45 παρ. (2) και το άρθρο 85 παρ. 6 σημείο (β) του 
ν. 4485/2017. 


6. Το με αριθ. 4367/16-04-2018 έγγραφο της Γραμμα- 
τέως του τμήματος Πολιτικής Επιστήμης του Πανεπιστη¬ 
μίου Κρήτης Ουρανίας Κορναράκη. 

7. Το απόσπασμα πρακτικών της αριθ. 170/28-03-2018 
Συνέλευσηςτου τμήματος Πολιτικής Επιστήμης, σχετικά 
με το παρόν θέμα. 

8. Το γεγονός ότι με την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

τον Κανονισμό Διδακτορικών Σπουδών του τμήμα¬ 
τος Πολιτικής Επιστήμης όπως αυτός κατατέθηκε στη 
Σύγκλητο του Πανεπιστημίου Κρήτης και έχει ως ακο¬ 
λούθως: 

Άρθρο 1 

Σκοπός και αντικείμενο 

των Διδακτορικών Σπουδών - Γενικές διατάξεις 

1. Οι Διδακτορικές Σπουδές (Δ.Σ.) του τμήματος Πο¬ 
λιτικής Επιστήμης του Πανεπιστημίου Κρήτης αποσκο¬ 
πούν στην προαγωγή της γνώσης και την ανάπτυξη της 
έρευνας στην Πολιτική Επιστήμη. 

2. Η δομή, η οργάνωση και η λειτουργία των Δ.Σ. διέ- 
πονται από τις ισχύουσες διατάξεις, τις κανονιστικές 
διατάξειςτου Πανεπιστημίου Κρήτης και του τμήματος 
Πολιτικής Επιστήμηςτου Πανεπιστημίου Κρήτης, καθώς 
και από τον παρόντα Κανονισμό Διδακτορικών Σπουδών 
του τμήματος Πολιτικής Επιστήμης του Πανεπιστημίου 
Κρήτης. 

3. Για την οργάνωση και τη λειτουργία των Δ.Σ. αρ¬ 
μόδια όργανα είναι τα οριζόμενα από τις ισχύουσες 
διατάξεις. 

4. Οι διατάξεις του Κανονισμού Διδακτορικών Σπου¬ 
δών, όπως αυτές αναλύονται παρακάτω, εξειδικεύουν 
και συμπληρώνουν το νομοθετικό πλαίσιο που διέπει 
τις διδακτορικές σπουδές, και ρυθμίζουν θέματα λει¬ 
τουργίας των Δ.Σ., τα οποία δεν ρυθμίζονται από την 
κείμενη νομοθεσία, αλλά είτε παρέχονται για αυτά σχε¬ 
τικές εξουσιοδοτήσεις από το νόμο είτε ρυθμίζονται με 
αποφάσεις της Συγκλήτου του Πανεπιστημίου Κρήτης 
και της Συνέλευσης του τμήματος Πολιτικής Επιστήμης 
του Πανεπιστημίου Κρήτης. 

5. Η Συνέλευση του τμήματος Πολιτικής Επιστήμης 
του Πανεπιστημίου Κρήτης είναι αρμόδια να διευθετήσει 
κάθε οργανωτικό, διοικητικό, φοιτητικό, εκπαιδευτικό 
ή ακαδημαϊκό ζήτημα των Δ.Σ., του οποίου η ρύθμιση 
δεν προβλέπεται από την κείμενη νομοθεσία, ούτε από 
τις αποφάσεις των παραπάνω αρμοδίων οργάνων ούτε 
από τον παρόντα Κανονισμό Διδακτορικών Σπουδών. 
Η Συνέλευση του τμήματος Πολιτικής Επιστήμης του 
Πανεπιστημίου Κρήτης είναι αρμόδια για κάθε ζήτημα 
ερμηνείας του παρόντος Κανονισμού. 

Άρθρο 2 

Απονεμόμενος τίτλος σπουδών 

1. Οι Δ.Σ. οδηγούν στην απόκτηση Διδακτορικού Δι¬ 
πλώματος. Στους/στις υποψήφιους/ες διδάκτορες που 
ολοκλήρωσαν επιτυχώς τις υποχρεώσεις τους στις Δ.Σ. 
απονέμεται Διδακτορικό Δίπλωμα στην Πολιτική Επι¬ 
στήμη. 

2. Η καθομολόγηση των διδακτόρων γίνεται σύμφωνα 
με το άρθρο 7 του παρόντος Κανονισμού. 

3. Το Διδακτορικό Δίπλωμα υπογράφεται από τον/την 
Πρύτανη, τον/την Πρόεδρο και τον/την Προϊστάμενο/ 
μένη της Γραμματείας του τμήματος Πολιτικής Επιστήμης 
του Πανεπιστημίου Κρήτης. Ο τύπος του Διδακτορικού 
Διπλώματος είναι αυτός που προβλέπεται στο άρθρο 3 
του Εσωτερικού Κανονισμού Μεταπτυχιακών Σπουδών 
του Πανεπιστημίου Κρήτης. 

4. Στον/στη διδάκτορα, μετά την επιτυχή υποστήριξη 
της διατριβής του/της, είναι δυνατόν να χορηγείται πριν 
από την καθομολόγησή του/της βεβαίωση επιτυχούς 
περάτωσης της διατριβής του/της. 

Άρθρο 3 

Προϋποθέσεις και διαδικασία επιλογής 
υποψηφίων διδακτόρων 

1. Προϋπόθεση για την εγγραφή φοιτητή/ήτριας για 
την εκπόνηση διδακτορικής διατριβής στο τμήμα Πολι¬ 
τικής Επιστήμης είναι η κατοχή Διπλώματος Μεταπτυ¬ 
χιακών Σπουδών (Δ.Μ.Σ.) ελληνικού πανεπιστημίου ή 
ισότιμου και αναγνωρισμένου από το Δ.Ο.Α.Τ.Α.Π. τίτλου 
μεταπτυχιακών σπουδών ομοταγούς ιδρύματος της αλ¬ 
λοδαπής ή ενιαίου και αδιάσπαστου τίτλου σπουδών 
μεταπτυχιακού επιπέδου, σύμφωνα με το άρθρο 46 του 
ν. 4485/2017, στα πεδία της Πολιτικής Επιστήμης ή και 
σε συναφή επιστημονικά πεδία. 

2. Κατ' εξαίρεση και ύστερα από εισήγηση της τριμε¬ 
λούς επιτροπής, σύμφωνα με την παρ. 3 του άρθρου 38 
του ν. 4485/2017 και την παρ. 7 του άρθρου 3 του παρό¬ 
ντος, μπορούν να εγγραφούν ως υποψήφιοι διδάκτορες 
(α) κάτοχοι Δ.Μ.Σ. ή Δ.Δ. μη συναφούς αντικειμένου και 
(β) μη κάτοχοι Δ.Μ.Σ. ή άλλου ισότιμου και αναγνωρισμέ¬ 
νου τίτλου σπουδών, εφόσον η Συνέλευση του τμήματος 
Πολιτικής Επιστήμης κρίνει ότι η ερευνητική και/ή επαγ¬ 
γελματική δραστηριότητά τους καλύπτει αυτή την έλλει¬ 
ψη. Προκειμένου να γίνει δεκτή από τη Συνέλευση του 
τμήματος, η σχετική εισήγηση της αρμόδιας επιτροπής 
της παρ. 7 του παρόντος άρθρου πρέπει να είναι πλήρως 
αιτιολογημένη ως προς την επάρκεια και ποιότητα της 
ερευνητικής και/ή επαγγελματικής δραστηριότητας του/ 
της υποψήφιου/ας, καθώς και τη συνάφεια αυτής της 
δραστηριότητας με το θέμα της προτεινόμενης διδα¬ 
κτορικής διατριβής. 

3. Οι υποψήφιοι/ες διδάκτορες οφείλουν να έχουν 
επαρκή γνώση μιας τουλάχιστον ξένης γλώσσας επι¬ 
πέδου Β2 ή ανώτερου, όπως προκύπτει από σχετικούς 
γλωσσικούς τίτλους σπουδών ή μεταπτυχιακό τίτλο 
σπουδών που έχει διεξαχθεί σε ίδρυμα της αλλοδαπής 
στην ξένη αυτή γλώσσα. 

4. Για τους/τις αλλοδαπούς/ές υποψήφιους/ες που 
δεν κατέχουν μεταπτυχιακό τίτλο σπουδών ελληνικού 
πανεπιστημίου απαραίτητη προϋπόθεση, εκτός από την 
αναγνώριση του τίτλου σπουδών τους, είναι η κατοχή 
πιστοποιητικού επάρκειας ελληνικής γλώσσας, εφόσον 
γλώσσα σύνταξης της διατριβής τους καθοριστεί η ελ¬ 
ληνική. 

5. Για την εγγραφή του/της ο/η υποψήφιος/α υποβάλ¬ 
λει στη Γραμματεία του τμήματος Πολιτικής Επιστήμης 


αίτηση υποψηφιότητας στην οποία αναγράφεται ο προ- 
τεινόμενος τίτλος, η προτεινόμενη γλώσσα εκπόνησης 
και ο/η προτεινόμενος/η ως επιβλέπων/ουσα της διδα¬ 
κτορικής διατριβής. 

Η αίτηση πρέπει να συνοδεύεται από: 

α) Ερευνητική πρόταση συνοδευόμενη από ενδεικτική 
βιβλιογραφία. 

β) Εκτενές βιογραφικό σημείωμα του/της υποψήφιου/ 
ας διδάκτορος. 

γ) Επικυρωμένο αντίγραφο του Δ.Μ.Σ. που κατέχει ή, 
σε περίπτωση που κατέχει τίτλο σπουδών πανεπιστημί¬ 
ου της αλλοδαπής, επίσημη μετάφρασή του και πράξη 
αναγνώρισης από τον Δ.Ο.Α.Τ.Α.Π. 

δ) Τίτλο ή τίτλους σπουδών ξένων γλωσσών ή/και 
μεταπτυχιακό τίτλο σπουδών που έχουν διεξαχθεί σε 
ίδρυμα της αλλοδαπής, κατά τα οριζόμενα στο παρόν 
άρθρο, καθώς και πιστοποιητικού επάρκειας ελληνικής 
γλώσσας εφόσον απαιτείται κατά το παρόν άρθρο. 

ε) Οποιαδήποτε επικουρικά στοιχεία (συστατικές επι¬ 
στολές, βραβεία, κ.ά.), που ο/η υποψήφιος/α κρίνει ότι θα 
βοηθήσουν στην πληρέστερη αξιολόγηση της αίτησής 
του/της. 

6. Γλώσσα υποβολής των αιτήσεων και συγγραφής 
των διδακτορικών διατριβών ορίζεται καταρχήν η ελ¬ 
ληνική. Τα βιογραφικά σημειώματα και οι ερευνητικές 
προτάσεις αλλοδαπών υποψηφίων που δεν ομιλούν την 
ελληνική επιτρέπεται να κατατεθούν στη γλώσσα στην 
οποία προτείνουν να εκπονηθεί η διδακτορική διατριβή. 
Σε περίπτωση που προτεινόμενη γλώσσα εκπόνησης της 
διδακτορικής διατριβής είναι άλλη από την ελληνική, 
ο/η υποψήφιος/α οφείλει να τεκμηριώσει επαρκώςτον 
λόγο στην αίτησή του/της. Επιπλέον, η αρμόδια επιτρο¬ 
πή του παρόντος άρθρου οφείλει να λάβει τη σύμφωνη 
γνώμη του/της προτεινόμενου/ης επιβλέποντος/ουσας 
καθηγητή/ήτριας. 

7. Η Συνέλευση του τμήματος αποφαίνεται αιτιολογη¬ 
μένα εάν πρέπει ή δεν πρέπει να γίνει δεκτός ο/η υπο¬ 
ψήφιος/α, μετά από εισήγηση τριμελούς επιτροπής με¬ 
λών Δ.Ε.Π. του τμήματος με το ίδιο ή συναφές γνωστικό 
αντικείμενο με την υπό κρίση διδακτορική διατριβή με 
προεδρεύοντα τον/την προτεινόμενο/η επιβλέποντα/ 
ουσα ή σε περίπτωση που δεν έχει προταθεί επιβλέ- 
πων/ουσα από τον/την υποψήφιο/α από τη Συνέλευση. 
Η τριμελής επιτροπή ορίζεται από τη Συνέλευση σε προ¬ 
ηγούμενη συνεδρίαση αυτής κατά την οποία λαμβάνει 
την εγκριτική απόφασή της. Ο/η υποψήφιος/α μπορεί να 
κληθεί σε συνέντευξη. Στην εγκριτική απόφαση της Συ¬ 
νέλευσης που έπεται ορίζεται και η γλώσσα συγγραφής 
της διδακτορικής διατριβής και τα άλλα δύο μέλη της 
τριμελούς συμβουλευτικής επιτροπής, σύμφωνα με το 
άρθρο 39 παρ. 1 του ν. 4485/2017. Σε περίπτωση υποβο¬ 
λής περισσοτέρων αιτήσεων, η Συνέλευση του τμήματος 
με βάση σχετική εισήγηση του/της Διευθυντή/τριαςτου 
ΠΜΣ κατηγοριοποιεί τις αιτήσεις με βάση τη συνάφεια 
του ερευνητικού αντικειμένου και ορίζει τριμελή επι¬ 
τροπή μελών Δ.Ε.Π. του τμήματος και τον/την πρόεδρο 
αυτής ανά κατηγορία αιτήσεων. Κάθε τριμελής επιτροπή 
εξετάζει τις αντίστοιχες αιτήσεις και τα συνυποβαλλόμε¬ 
να έγγραφα και καλεί τους/τις υποψήφιους/ες σε συνέ- 

ντευξη. Κατόπιν υποβάλλει στη Συνέλευση του τμήμα¬ 
τος αναλυτικό υπόμνημα, στο οποίο αναγράφονται οι 
λόγοι για τους οποίους κάθε υποψήφιος/α πρέπει ή δεν 
πρέπει να γίνει δεκτός/η. Η Συνέλευση του τμήματος, 
αφού λάβει υπόψη τη γνώμη του/της προτεινόμενου/ 
ης επιβλέποντος/ουσας, τη συνεκτιμά με το υπόμνημα 
της επιτροπής και εγκρίνει ή απορρίπτει αιτιολογημένα 
την αίτηση του/της υποψήφιου/ας. Στην εγκριτική από¬ 
φαση ορίζεται η γλώσσα συγγραφής της διδακτορικής 
διατριβής, ο/η επιβλέπων/ουσα καθηγητής/τρια, εφόσον 
δεν έχει προταθεί από τον/την υποψήφιο/α και τα άλλα 
δύο μέλη της τριμελούς συμβουλευτικής επιτροπής, 
σύμφωνα με το άρθρο 39 παρ. 1 του ν. 4485/2017. Και 
τα τρία μέλη της συμβουλευτικής επιτροπής πρέπει να 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα (1) μέλος Δ.Ε.Π. από 
τις τρεις πρώτες βαθμίδες του οικείου τμήματος. 

8. Αν ο/η προτεινόμενος/η από τον υποψήφιο ως επι- 
βλέπων/ούσα αρνηθεί αιτιολογημένα ή κωλύεται να ανα- 
λάβει την επίβλεψη, η Συνέλευση ορίζει ως επιβλέποντα/ 
ουσα άλλο μέλος Δ.Ε.Π. που συναινεί. Στην περίπτωση 
αυτή, ο υποψήφιος εγγράφεται εφόσον αποδεχθεί την 
απόφαση αυτή της Συνέλευσης. 

9. Μετά την έγκριση του θέματος της διδακτορικής 
διατριβής και τον ορισμό της τριμελούς συμβουλευτικής 
επιτροπής, το όνομα του/της υποψήφιου/ας διδάκτορος, 
του επιβλέποντος μέλους Δ.Ε.Π., ο τίτλος της εκπονού¬ 
μενης διδακτορικής διατριβής και σύντομη περίληψή 
της, καθώς και τα ονόματα των άλλων δύο μελών της 
συμβουλευτικής επιτροπής αναρτώνται στον διαδικτυα¬ 
κό τόπο του τμήματος Πολιτικής Επιστήμης του Πανεπι¬ 
στημίου Κρήτης στην ελληνική και στην αγγλική γλώσσα. 

10. Η εγγραφή του/της υποψήφιου/ας ολοκληρώνεται 
εντός δέκα ημερών από την έγκριση του θέματος της 
διδακτορικής διατριβής. 

11. Αιτήσεις για την εκπόνηση διδακτορικής διατριβής 
γίνονται δεκτές καθ' όλη τη διάρκεια του ακαδημαϊκού 
έτους και εξετάζονται από τη Συνέλευση που έπεται της 
ημερομηνίας υποβολής τους σύμφωνα με την παρ. 7 του 
παρόντος άρθρου. 

12. Τροποποίηση του εγκεκριμένου τίτλου της δι¬ 
δακτορικής διατριβής μπορεί να γίνει δεκτή από τη 
Συνέλευση του τμήματος ύστερα από αίτηση του/της 
υποψήφιου/ας διδάκτορος και θετική εισήγηση του επι- 
βλέποντος μέλους Δ.Ε.Π. και αφού ληφθεί υπόψη η γνώ¬ 
μη των δύο άλλων μελών της τριμελούς συμβουλευτικής 
επιτροπής. Σε περίπτωση που με την αλλαγή του τίτλου 
μεταβάλλεται και το αντικείμενο της διδακτορικής δια¬ 
τριβής, η ελάχιστη διάρκεια της τριετίας εκκινεί από τον 
χρόνο αυτό, η Συνέλευση δε αποφασίζει εάν θα ορισθεί 
νέος/α επιβλέπων/ουσα και λοιπά μέλη της τριμελούς 
συμβουλευτικής επιτροπής. 

13. Κανένα μέλος Δ.Ε.Π. δεν επιτρέπεται να επιβλέπει 
περισσότερους/ες από επτά (7) υποψήφιους/ες διδά¬ 
κτορες ταυτόχρονα, στους/στις οποίους/ες δεν περιλαμ¬ 
βάνονται όσοι/ες υποψήφιοι/ες διδάκτορες τελούν σε 
αναστολή, κατά το προγενέστερο νομοθετικό καθεστώς, 
πέραν των δύο (2) ετών. Υπέρβαση του ορίου αυτού, 


για λόγους που τεκμηριώνονται, απαιτεί έγκριση της 
Συνέλευσης. 

14. Σε περίπτωση που μέλος Δ.Ε.Π. του τμήματος 
Πολιτικής Επιστήμης μετακινηθεί σε άλλο τμήμα του 
Πανεπιστημίου Κρήτης ή σε άλλο Α.Ε.Ι. ή συνταξιοδο- 
τηθεί, συνεχίζει να τελεί χρέη επιβλέποντος/ουσας των 
διδακτορικών διατριβών που έχει αναλάβει στο πλαίσιο 
των Δ.Σ. του τμήματος Πολιτικής Επιστήμης και ο τίτλος 
σπουδών απονέμεται από το Πανεπιστήμιο Κρήτης. 

15. Σε περίπτωση που ο ο/η επιβλέπων/ουσα καθηγη- 
τής/τρια εκλείψει ή διαπιστωμένα αδυνατεί να τελέσει 
χρέη επιβλέποντος/ουσας για μεγάλο χρονικό διάστημα 
ή εφόσον παρουσιαστεί άλλο συγκεκριμένο κώλυμα ή 
πρόβλημα, η Συνέλευση του τμήματος, εκτιμώντας τις 
περιστάσεις, αναθέτει σε άλλον/η την επίβλεψη, σύμφω¬ 
να με όσα ορίζονται στο άρθρο 39 παρ. 1 του ν. 4485/ 
2017, ύστερα από αίτηση του/της υποψήφιου/ας διδά- 
κτορος και γνώμη του/της προτεινόμενου/ης επιβλέ- 
ποντος/ουσας, διαφορετικά σε ένα από τα άλλα δύο 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επι- 
βλέποντα/ουσα, σύμφωνα με όσα ορίζονται στο παρόν 
άρθρο. Τα οριζόμενα στο παρόν άρθρο εφαρμόζονται 
κατ' αναλογία και στην περίπτωση των δύο άλλων μελών 
της συμβουλευτικής επιτροπής. 

Άρθρο 4 

Διαδικασία εκπόνησης διδακτορικής διατριβής - 

Υποχρεώσεις υποψηφίων διδακτόρων 

Ι.Την ευθύνη για την περάτωση της διδακτορικής 
διατριβής μέσα στα προβλεπόμενα από τον παρόντα 
Κανονισμό χρονικά περιθώρια έχει ο/η υποψήφιος/α δι- 
δάκτωρ σε συνεργασία με τον/την επιβλέποντα/ουσα 
καθηγητή/ητρια. 

2. Στην αρχή κάθε ακαδημαϊκού έτους, ο/η υποψήφιος/α 
διδάκτωρ συντάσσει αναλυτικό υπόμνημα, που επέχει θέση 
έκθεσης προόδου της ερευνητικής του/της εργασίας και 
της συνολικής δραστηριότητάςτου/της, κατά την περίοδο 
που μεσολάβησε από την προηγούμενη έκθεση, το οποίο 
υποβάλλει εγγράφωςστηντριμελή συμβουλευτική επιτρο¬ 
πή. Εάν η περίοδος αυτή είναι μικρότερη του έτους μπορεί 
να το υποβάλει κατά την έναρξη του αμέσως επόμενου 
ακαδημαϊκού έτους. Προβλέπεται και προφορική ανάπτυξη 
αυτού ενώπιον της εν λόγω τριμελούς επιτροπής. Αντίγρα¬ 
φο του υπομνήματος, καθώς και σχόλια επ'αυτού από τον 
επιβλέποντα ή την τριμελή επιτροπή, κατατίθενται στη Συ¬ 
νέλευση του τμήματος και καταχωρίζονται στον ατομικό 
φάκελο του/της υποψήφιου/ας διδάκτορος. 

3. Εάν ο/η υποψήφιος/α αδικαιολόγητα δεν καταθέσει 
έγκαιρα το υπόμνημα του παρόντος άρθρου ή η απόδο¬ 
σή του/της μπορεί να θεωρηθεί μη ικανοποιητική. Εάν 
σημειωθεί αδικαιολόγητη αμέλεια στην υποβολή των 
υπομνημάτων πέραν των δύο (2) ακαδημαϊκών ετών 
και εφόσον υπάρξουν συνολικά τρεις μη ικανοποιητι¬ 
κές αξιολογήσεις, η Συνέλευση του τμήματος μπορεί, με 
τη εισήγηση της τριμελούς συμβουλευτικής επιτροπής, 
να αποφασίσει τη διαγραφή του/της υποψήφιου/ας δι- 
δάκτορος από το μητρώο των φοιτητών του τμήματος. 

4. Σε περίπτωση κατά την οποία γλώσσα συγγραφής 
της διδακτορικής διατριβής έχει οριστεί άλλη από την 
ελληνική, ο/η υποψήφιος/α διδάκτωρ οφείλει να συμπε- 
ριλάβει στη διατριβή του/της εκτεταμένη περίληψή της 
στα ελληνικά. 

5. Η αναγκαία έκταση της διδακτορικής διατριβής 
προσδιορίζεται από τον/την εκάστοτε επιβλέποντα/ 
ουσα καθηγητή/ήτρια σε συνεννόηση με τον/την υπο- 
ψήφιο/α διδάκτορα. 

6. Η Συνέλευση του τμήματος είναι αρμόδια να επιλύ¬ 
σει οποιοδήποτε πρόβλημα προκύψει στη συνεργασία 
του/της υποψήφιου/ας διδάκτορος με τα μέλη της τρι¬ 
μελούς συμβουλευτικής επιτροπής. 

Άρθρο 5 

Διάρκεια εκπόνησης διδακτορικής διατριβής - 

αναστολή σπουδών - 

διαγραφή υποψηφίων διδακτόρων 

1. Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. 
Η μέγιστη επιτρεπόμενη διάρκεια για την ολοκλήρωση 
της διδακτορικής διατριβής δεν μπορεί να υπερβαίνει τα 
οκτώ (8) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Ως 
ολοκλήρωση της διατριβής νοείται η, κατόπιν συνεννόη¬ 
σης με τον επιβλέποντα/ουσα καθηγητή/ήτρια, κατάθε¬ 
σή της στον/στην τελευταίο/α. Η μέγιστη επιτρεπόμενη 
χρονική διάρκεια για την ολοκλήρωση της διδακτορικής 
διατριβής μπορεί να παραταθεί μόνο με απόφαση της 
Συνέλευσης μετά από πλήρως αιτιολογημένη αίτηση 
του/της υποψήφιου/ας διδάκτορος και σύμφωνη γνώμη 
του/της επιβλέποντος/πουσας καθηγητή/ήτριας. 

2. Η Συνέλευση του τμήματος μπορεί να αποφασίσει τη 
διαγραφή ενός/μιας υποψήφιου/ας διδάκτορος για τους 
λόγους της παραγράφου 3 του άρθρου 4 του παρόντος 
Κανονισμού, καθώς και λόγω υπέρβασης της παραπάνω 
οριζόμενης μέγιστης διάρκειας σπουδών των οκτώ (8) 
πλήρων ημερολογιακών ετών, χωρίς υποβολή αίτησης 
για ετήσια παράταση, η οποία υποβάλλεται στη Γραμμα¬ 
τεία του τμήματος τρεις τουλάχιστον μήνες πριν από τη 
συμπλήρωση της ως άνω μέγιστης διάρκειας, σύμφωνα 
με την παρ. 1 του παρόντος άρθρου. Είναι δυνατή η υπο¬ 
βολή συνολικά δύο (2) ετήσιων παρατάσεων. 

3. Η Συνέλευση του τμήματος μπορεί να αποφασίσει 
τη διαγραφή ενός/μιας υποψήφιου/ας διδάκτορος και 
για κάθε άλλο λόγο που προβλέπει ο Εσωτερικός Κανο- 
νισμόςτου Πανεπιστημίου Κρήτης και του τμήματος Πο¬ 
λιτικής Επιστήμης, ύστερα από έγγραφη αιτιολογημένη 
εισήγηση του/της επιβλέποντα/ουσας καθηγητή/ήτριας 
της διδακτορικής διατριβής. Η διαγραφή κοινοποιείται 
στον/στη φοιτητή/ήτρια από τη Γραμματεία του τμήμα¬ 
τος Πολιτικής Επιστήμης. 

4. Ένας/μια υποψήφιος/α διδάκτωρ δικαιούται, με 
αιτιολογημένη αίτησή του/της, να ζητήσει, για αποδε¬ 
δειγμένα σοβαρούς λόγους, αναστολή των σπουδών 
του από τη Συνέλευση του τμήματος Πολιτικής Επιστή¬ 
μης. Η Συνέλευση μπορεί, ύστερα από εισήγηση του/της 


επιβλέποντα/ουσας καθηγητή/ήτριας της διδακτορικής 
διατριβής, να εγκρίνει ή να απορρίψει την αίτηση ανα¬ 
στολής σπουδών. 

5. Η μέγιστη συνολική διάρκεια αναστολής σπουδών 
που μπορεί να εγκρίνει η Συνέλευση του τμήματος σε 
υποψήφιο/α διδάκτορα είναι δύο (2) πλήρη ημερολο¬ 
γιακά έτη μετά από αίτησή του όπου αναφέρονται οι 
λόγοι αυτής, σύμφωνα με την προηγούμενη παράγραφο. 
Ο χρόνος αυτός δεν υπολογίζεται στη χρονική διάρκεια 
φοίτησής του/της. 

6. Η αναστολή μπορεί να διακοπεί ύστερα από αίτηση 
επανεγγραφής του/της υποψήφιου/ας διδάκτορος προς 
τη Συνέλευση του τμήματος 

7. Μετά το πέρας της εγκεκριμένης αναστολής, ο/η 
υποψήφιος/α διδάκτωρ οφείλει να υποβάλει αίτηση 
επανεγγραφής στο τμήμα. 

8. Η ανανέωση εγγραφής των υποψηφίων διδακτόρων 
ανά ακαδημαϊκό έτοςγίνεται κατάτον μήνα Σεπτέμβριο. 
Η ανανέωση εγγραφής κατά το ακαδημαϊκό έτος στο 
οποίο συμπληρώνεται η μέγιστη διάρκεια εκπόνησης 
διδακτορικής διατριβής ισχύει μέχρι και τη συμπλήρωση 
αυτής. 

Άρθρο 6 

Διαδικασία υποστήριξης 

και εξέτασης διδακτορικής διατριβής 

1. Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμελής 
συμβουλευτική επιτροπή αποδεχθεί την αίτηση του/της 
υποψηφίου/ας, συντάσσει αναλυτική εισηγητική έκθεση 
και την υποβάλλει στη Συνέλευση του τμήματος ζητώ¬ 
ντας τον ορισμό επταμελούς εξεταστικής επιτροπής για 
την κρίση της διδακτορικής διατριβής. 

2. Εάν η τριμελής συμβουλευτική επιτροπή απορρίψει 
την αίτηση του/της υποψηφίου/ας διδάκτορα, αιτείται 
εγγράφως από τον/την υποψήφιο/α διδάκτορα να προ- 
βεί στις απαραίτητες αναθεωρήσεις και να επανυποβάλει 
την διατριβή του/της μέσα σε εύλογο χρονικό διάστημα. 

3. Εάν η τριμελής συμβουλευτική επιτροπή απορρίψει 
για δεύτερη φορά την αίτηση του/της, ο/η υποψήφιος/α 
διδάκτορας έχει το δικαίωμα να ζητήσει από τη Συνέλευ¬ 
ση του τμήματος τον ορισμό επταμελούς εξεταστικής 
επιτροπής για την κρίση της διδακτορικής διατριβής του/ 
της. Η δεύτερη κατά σειρά απόρριψη της αίτησης του/ 
της υποψήφιου/ας διδάκτορα συνοδεύεται από τεκμηρι¬ 
ωμένη έκθεση της τριμελούς συμβουλευτικής επιτροπής 
προς τη Συνέλευση. Στην περίπτωση αυτή δεν υποβάλ¬ 
λεται εισηγητική έκθεση από τη τριμελή συμβουλευτική 
επιτροπή. 

4. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39, καθώς και τέσσερα (4) επιπλέον μέλη, που πληρούν 

τα κριτήρια του δευτέρου εδαφίου της παραγράφου 2 
του άρθρου 39. 

5. Ο/Η επιβλέπων/ουσα της διδακτορικής διατριβής 
και πρόεδρος της επταμελούς εξεταστικής επιτροπής 
τη συγκαλεί σε συγκεκριμένη ημερομηνία και ώρα σε 
αίθουσα του Πανεπιστημίου Κρήτης, για την τελική υπο¬ 
στήριξη και εξέτασή της. Η πρόσκληση κοινοποιείται 
ηλεκτρονικά από τη Γραμματεία του τμήματος στον/ 
στην υποψήφιο/α διδάκτορα και στα μέλη της επτα¬ 
μελούς εξεταστικής επιτροπής, δέκα (10) τουλάχιστον 
ημέρες πριν από την ορισμένη ημέρα εξέτασης. Η πρό¬ 
σκληση κοινοποιείται επίσης ταυτόχρονα σε όλα τα μέλη 
Δ.Ε.Π. του τμήματος Πολιτικής Επιστήμης και αναρτάται 
στον πίνακα ανακοινώσεών του καθώς και στην ιστοσε¬ 
λίδα του. 

6. Η διδακτορική διατριβή υποστηρίζεται δημόσια 
από τον/την υποψήφιο/α διδάκτορα. Της διαδικασίας 
προεδρεύει ο/η επιβλέπων/ουσα. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η επταμελής 
εξεταστική επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρίνει, 
με πλειοψηφία πέντε (5) τουλάχιστον από τα μέλη της. 
Η κλίμακα βαθμολογίας της διδακτορικής διατριβής που 
εγκρίνεται έχει ως εξής: Άριστα μετ'επαίνων, Άριστα, Αίαν 
Καλώς, Καλώς,Τα αφυπηρετήσαντα μέλη τηςτριμελούς 
συμβουλευτικής επιτροπής, που έχουν αντί κατασταθεί 
σύμφωνα με την παράγραφο 3, μπορεί να παρίστανται 
κατά τη συνεδρίαση χωρίς δικαίωμα ψήφου. 

7. Η διαδικασία ολοκληρώνεται με τη δημόσια ανα¬ 
κοίνωση του αποτελέσματος στον/την εξεταζόμενο/η 
και με τη σύνταξη Πρακτικού, το οποίο υπογράφουν 
όλα τα μέλη της επταμελούς εξεταστικής επιτροπής. 
Το υπογεγραμμένο Πρακτικό κατατίθεται από τον/ 
την επιβλέποντα/ουσα στη Γραμματεία του τμήματος. 
Ο/Η υποψήφιος/α διδάκτορας δεν έχει δικαίωμα ένστα¬ 
σης ενάντια στην απόφαση της επταμελούς εξεταστικής 
επιτροπής. 

Άρθρο 7 

Καθομολόγηση διδακτόρων 

Η αναγόρευση και η καθομολόγηση του/της διδάκτο- 
ρος γίνεται ενώπιον της Συνέλευσης του τμήματος Πολι¬ 
τικής Επιστήμης, σύμφωνα με την ισχύουσα νομοθεσία, 
τον Εσωτερικό Κανονισμό Μεταπτυχιακών Σπουδών του 
Πανεπιστημίου Κρήτης και τη διαδικασία που ακολουθεί 
το τμήμα. Η τελετή διεξάγεται από τον/την Πρόεδρο του 
τμήματος. 

Άρθρο 8 

Διαδικασίες αξιολόγησης 

Οι Δ.Σ. του τμήματος Πολιτικής Επιστήμης υπόκει- 
νται στις διαδικασίες εσωτερικής και εξωτερικής αξιο¬ 
λόγησης, καθώς και διασφάλισης και πιστοποίησης της 
ποιότητας, οι οποίες προβλέπονται από τις ισχύουσες 


διατάξεις και από τις σχετικές αποφάσεις του τμήματος 
Πολιτικής Επιστήμης. 

Άρθρο 9 

Διοικητική και γραμματειακή υποστήριξη - 
Δικαιώματα και υποχρεώσεις 
υποψηφίων διδακτόρων 

Ι.Τη διοικητική και γραμματειακή υποστήριξη των 
Δ.Σ. αναλαμβάνει το τμήμα Πολιτικής Επιστήμης του 
Πανεπιστημίου Κρήτης. 

2. Η Γραμματεία του τμήματος έχει την ευθύνη της 
γραμματειακής υποστήριξης των Δ.Σ. και υποχρεούται 
να τηρεί για κάθε υποψήφιο/α διδάκτορα φάκελο που 
περιέχει: α) τους τίτλους και τα δικαιολογητικά που προ¬ 
σκομίστηκαν με την αίτηση υποψηφιότητάς του/της, 
β) τα αντίγραφα των πιστοποιητικών ή βεβαιώσεων που 
του έχουν χορηγηθεί, γ) τα ετήσια υπομνήματά του/της 
προς την τριμελή συμβουλευτική επιτροπή και τα σχό¬ 
λια επ' αυτών από τον επιβλέποντα ή την τριμελή συμ¬ 
βουλευτική επιτροπή, στ) ηλεκτρονικό αντίγραφο της 
τελικής εγκεκριμένης μορφήςτης διδακτορικήςτου/της 
διατριβής και ζ) κάθε σχετικό έγγραφο που προβλέπεται 
από την κείμενη νομοθεσία και τον παρόντα Κανονισμό. 

3. Οι διδακτορικές σπουδές προσφέρονται δωρεάν. Οι 
υποψήφιοι/ες διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι και 
πέντε (5) πλήρη ακαδημαϊκά έτη μετά την ολοκλήρωση 
της διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών της Βιβλιοθήκης του Πανεπιστημίου Κρήτης. 

4. Οι υποψήφιοι/ες διδάκτορες επικουρούν το τμήμα 
Πολιτικής Επιστήμης στην επιτήρηση των εξετάσεων του 
προπτυχιακού και μεταπτυχιακού προγράμματος σπου¬ 
δών του τμήματος Πολιτικής Επιστήμης. Με εισήγηση 
του/της επιβλέποντα/ουσας προς τη Συνέλευση μπορεί 
επίσης να ανατεθεί στον/την υποψήφιο/α διδάκτορα μι¬ 
κρής κλίμακας επικουρικό διδακτικό ή/και εργαστηριακό 
έργο συναφούς προς το αντικείμενο της διδακτορικής 
του διατριβής υπό την επίβλεψη του/της επιβλέποντα/ 
ουσας ή ενός μέλους Δ.Ε.Π. συναφούς αντικειμένου προς 
το αντικείμενο της διδακτορικής διατριβής. 

Άρθρο 10 

Συνεργασία με ερευνητικά κέντρα 
και ινστιτούτα για την εκπόνηση 
διδακτορικών διατριβών με συνεπίβλεψη 

Σε περίπτωση συνεργασίας με ερευνητικά κέντρα και 
ινστιτούτα για την εκπόνηση διδακτορικών διατριβών με 
συνεπίβλεψη, τα σχετικά με τη διαδικασία εκπόνησης της 
διατριβής, από την επιλογή του/της υποψήφιου/ας δι¬ 
δάκτορα έως και την απονομή του διδακτορικού τίτλου, 
καθώς και το ζήτημα της χορήγησης ενιαίου ή χωριστού 
τίτλου, καθορίζονται στο πλαίσιο Ειδικού Πρωτοκόλλου 
Συνεργασίας που καταρτίζεται από το τμήμα Πολιτικής 
Επιστήμης και τον συνεργαζόμενο ή τους συνεργαζόμε- 
νους φορείς και εγκρίνεται από τη Σύγκλητο του Πανεπι¬ 
στημίου Κρήτης και τα συλλογικά όργανα διοίκησης των 

συνεργαζόμενων Ερευνητικών Κέντρων. Οι όροι του Ειδι¬ 
κού Πρωτοκόλλου Συνεργασίας οφείλουν να συνάδουν 
με το πλαίσιο λειτουργίας των Δ.Σ. στο τμήμα Πολιτικής 
Επιστήμης, όπως αυτό ορίζεται στον παρόντα Κανονισμό 
και τον Εσωτερικό Κανονισμό Μεταπτυχιακών Σπουδών 
του Πανεπιστημίου Κρήτης, και είναι σύμφωνοι με την 
κείμενη νομοθεσία. Η συνεπίβλεψη με αναγνωρισμένα 
ωςομοταγή ιδρύματα ή ερευνητικά κέντρα και ινστιτού¬ 
τα της αλλοδαπής για την εκπόνηση διδακτορικών δια¬ 
τριβών διέπεται από τις διατάξεις του άρθρου 43 παρ. 3 
του ν. 4485/2017 ή της εκάστοτε ισχύουσας νομοθεσίας. 

Άρθρο 10 

Μεταβατικές διατάξεις 

1. Οι ήδη εγγεγραμμένοι υποψήφιοι/ες διδάκτορες του 
τμήματος για την κρίση της διδακτορικής διατριβής των 
οποίων δεν έχει ορισθεί επταμελής εξεταστική επιτροπή 
υπάγονται για την υπόλοιπη φοίτησή τους στις διατάξεις 
του παρόντος Κανονισμού. 

2. Υποψήφιοι/ες διδάκτορες που κατά την έναρξη 
ισχύος του παρόντος Κανονισμού συμπληρώνουν ή 
έχουν συμπληρώσει οκτώ (8) έτη φοίτησης μπορούν 
να ζητήσουν έως δύο (2) ετήσιες παρατάσεις φοίτησης. 
Κατ'εξαίρεση η Συνέλευση μπορεί για σοβαρούς λόγους 
που αναφέρονται στη σχετική αίτηση του/της υποψη¬ 
φίου/ας να χορηγήσει έως δύο (2) επιπλέον παρατάσεις 
φοίτησης. Οι υποψήφιοι/ες διδάκτορες καλούνται με 
επιμέλεια του/της Διευθυντή/ντριας του ΠΜΣ του τμήμα¬ 
τος Πολιτικής Επιστήμης να υποβάλουν έκθεση προόδου 
κατά την έναρξη του ακαδημαϊκού έτους που ακολουθεί 
την έγκριση του παρόντος Κανονισμού από τα αρμό¬ 
δια όργανα του Πανεπιστημίου Κρήτης και να αιτηθούν 
εφόσον επιθυμούν παράτασης της φοίτησής τους από 
τη Συνέλευση του τμήματος σε περίπτωση που έχουν 
συμπληρώσει οκτώ (8) έτη φοίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 2 Μάίου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθ. απόφ. 30 /24.04. 2018 (3) 

Επανίδρυση Προγράμματος Μεταπτυχιακών 
Σπουδών με τίτλο «Σύγχρονες Ασύρματες Επι- 
κοινωνίες/ΜοάθΓΠ \Λ/ϊγθΙθ 55 ΦοηπΓηυηίςθΙίοηδ» 
του τμήματος Πληροφορικής και Τηλεπικοινω¬ 
νιών του Πανεπιστημίου Πελοποννήσου. 

Η ΣΥΓΚΛΗΤΟΣ 

ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Αριθ. συνεδρίασης 125) 

Έχοντας υπόψη: 

Ι.Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (Α' 114), και ειδικότερα τα 
άρθρα 13, 30 έως και 37,45 και 85. 


2. Τις διατάξεις του άρθρου 19, παρ. 7 και 8 του ν. 4521/ 
2018 (Α' 38) «Ίδρυση Πανεπιστημίου Δυτικής Αττικής 
και άλλες διατάξεις». 

3. Την αριθ. 216772/Ζ1/08.12.2017 (Β' 4334) υπουργι¬ 
κή απόφαση «Τρόπος κατάρτισης του αναλυτικού προϋ¬ 
πολογισμού λειτουργίας και της έκθεσης βιωσιμότητας 
των Προγραμμάτων Μεταπτυχιακών Σπουδών». 

4. Τις διατάξεις του ν. 3374/2005 και ιδίως τα άρθρα 14 
και 15 (Α' 189) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων - Παράρτημα διπλώματος» όπως 
τροποποιήθηκε και ισχύει. 

5. Τη διάταξη του άρθρου 26, παρ. 6 του ν. 4386/2016 
(Α' 83), με την οποία αντικαθίσταται η περίπτωση γ' της 
παρ. 22 του άρθρου 80 του ν. 4009/2011 ως εξής: «Έως 
την έναρξη ισχύος του κατά το άρθρο 5 Οργανισμού 
κάθε Ιδρύματος και του κατά το άρθρο 6 Εσωτερικού 
του Κανονισμού, τα θέματα που προβλέπονται σε αυτούς 
ρυθμίζονται με αποφάσεις Συγκλήτου, οι οποίες δημοσι¬ 
εύονται στην Εφημερίδα της Κυβερνήσεως». 

6. Τηναριθ.210838/Ζ1 /01.12.2017 (ΦΕΚ647/06.12.2017 
τ. Υ.Ο.Δ.Δ.) διαπιστωτική πράξη του Υπουργού Παιδείας, 
Έρευνας και Θρησκευμάτων, με την οποία διαπιστώνε¬ 
ται ο διορισμός του Αθανάσιου Κατσή, Καθηγητή του 
τμήματος Κοινωνικής και Εκπαιδευτικής Πολιτικής, ως 
Πρύτανη του Πανεπιστημίου Πελοποννήσου, με πλήρη 
θητεία, από της εκδόσεως της διαπιστωτικής πράξης. 

7. Τη αριθ. 8237/08.12.2017 (Β' 4835) απόφαση Πρύ¬ 
τανη του Πανεπιστημίου Πελοποννήσου περί μεταβίβα¬ 
σης αρμοδιοτήτων στους Αντιπρυτάνεις, σύμφωνα με 
τις διατάξεις του άρθρου 15 του ν. 4485/2017 (Α1 114). 

8. Το απόσπασμα πρακτικών της Συνέλευσης του τμή¬ 
ματος Πληροφορικής και Τηλεπικοινωνιών του Πανε¬ 
πιστημίου Πελοποννήσου (συνεδρία 10η/14.03.2018). 

9. Την αριθ. 113912/Β7/18.07.2014 (Β' 2102) υπουργική 
απόφαση με θέμα: «Αντικατάσταση της αριθ. 83494/Β7 
(ΦΕΚ 1661 /Β72008) υπουργικής απόφασης που αφορά 
στο Πρόγραμμα Μεταπτυχιακών Σπουδών του τμήματος 
Επιστήμης και Τεχνολογίας Τηλεπικοινωνιών του Πανε¬ 
πιστημίου Πελοποννήσου με τίτλο: «Προηγμένα Τηλε¬ 
πικοινωνιακά Συστήματα και Δίκτυα» - Αναμόρφωση 
Προγράμματος». 

10. Την αριθ. 8/18.04.2018 απόφαση της 3ης Συνε¬ 
δρίασης της Επιτροπής Μεταπτυχιακών Σπουδών του 
Πανεπιστημίου Πελοποννήσου. 

11. Την αριθ. 29/24.04.2018 απόφαση της 125ης Συνε¬ 
δρίασης της Συγκλήτου του Πανεπιστημίου Πελοποννή¬ 
σου (ΑΔΑ: 7Τ29469Β7Δ-ΜΤ4). 

12. Το αριθ. 1561/05.06.2014 έγγραφο της Α.ΔΙ.Π., 
από το οποίο προκύπτει ότι σύμφωνα με το αρχείο της 
Α.ΔΙ.Π., το τμήμα Πληροφορικής και Τηλεπικοινωνιών 
του Πανεπιστημίου Πελοποννήσου, το οποίο προέκυψε 
μετά τη συγχώνευση του τμήματος Επιστήμης και Τε¬ 
χνολογίας Τηλεπικοινωνιών με το τμήμα Επιστήμης και 
Τεχνολογίας Υπολογιστών (π.δ. 70/2013 - ΦΕΚ 119/ Α'/ 
28.05.2013), δεν υφίσταται καμία εκκρεμότητα. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την επανίδρυση και λειτουργία, από το ακαδημαϊκό 
έτος 2018-2019, του Προγράμματος Μεταπτυχιακών 
Σπουδών με τίτλο «Σύγχρονες Ασύρματες Επικοινωνίες/ 
Μοάθΐη \Α/ιγθΙθ55 (ΙοιηιηυηίεΒΐίοηϊ» του τμήματος Πλη¬ 
ροφορικής και Τηλεπικοινωνιών του Πανεπιστημίου Πε- 
λοποννήσου, το οποίο αποτελεί τη συνέχεια του Π.Μ.Σ. 
«ΠροηγμέναΤηλεπικοινωνιακά Συστήματα και Δίκτυα», 
ως ακολούθως: 

Άρθρο 1 

Γενικές Διατάξεις 

Τοτμήμα Πληροφορικής και Τηλεπικοινωνιών του Πα¬ 
νεπιστημίου Πελοποννήσου οργανώνει και λειτουργεί 
από το ακαδημαϊκό έτος 2018-2019 Πρόγραμμα Μετα¬ 
πτυχιακών Σπουδών (Π.Μ.Σ.) με τίτλο: «Σύγχρονες Ασύρ¬ 
ματες Επικοινωνίες/ΜοάθΓΠ \Λ/ίΓθΙθ55 (Ιοιηιηυηίεθΐίοηί» 
σύμφωνα με τις διατάξεις της απόφασης αυτής και τις 
διατάξεις του ν. 4485/2017 (Α' 114). 

Άρθρο 2 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στις «Σύγχρονες Ασύρματες Επικοινωνίες/ 
Μοάθΐη \Α/ιγθΙθ55 (Ιοιηιηυηίςθΐίοηε». 

Άρθρο 3 

Γνωστικό αντικείμενο 

Το γνωστικό αντικείμενο του Π.Μ.Σ. είναι οι Ασύρματες 
Επικοινωνίες. 

Άρθρο 4 

Γλώσσα διεξαγωγής του Προγράμματος 

Η γλώσσα διεξαγωγήςτου Προγράμματος είναι η ελλη¬ 
νική. Μέρος ή ολόκληρο το Π.Μ.Σ. καθώς και η συγγραφή 
της μεταπτυχιακής διατριβής μπορεί να γίνεται και στην 
αγγλική γλώσσα. 

Άρθρο 5 

Χρονική διάρκεια φοίτησης 

Η χρονική διάρκεια για την απονομή του Διπλώματος 
Μεταπτυχιακών Σπουδών ορίζεται σε δύο (2) εξάμηνα. 

Άρθρο 6 Πιστωτικές μονάδες 


Οι πιστωτικές μονάδες του προγράμματος είναι συ¬ 
νολικά εξήντα (60) και κατανέμονται στα εξάμηνα εν¬ 
δεικτικά ως κάτωθι: 


Α' Εξάμηνο - Υποχρεωτικά (4) 

Πιστωτικές 

Μονάδες 

(Ε(ΙΤ5) 

1. Ψηφιακές Επικοινωνίες 
και Επεξεργασία Σήματος 

7,5 

2. Συστήματα Ασυρμάτων 
και Κινητών Επικοινωνιών 

7,5 


3. Δίκτυα Επικοινωνιών 

7,5 

4.Ασύρματα Συστήματα 
και Δίκτυα Αισθητήρων 

7,5 

Σύνολο Ε(ΙΤ5 μαθημάτων Α' Εξαμήνου 

30 

Β' Εξάμηνο - Υποχρεωτικά 2 από 4 

Πιστωτικές 

Μονάδες 

(Ε(ΙΤ5) 

και Μεταπτυχιακή διατριβή 

1. Μάθημα Επιλογής (1) 

7,5 

2. Μάθημα Επιλογής (2) 

7.5 

3. Μεταπτυχιακή Διατριβή 

15 

Σύνολο ΕΘΤ5 μαθημάτων Β' Εξαμήνου 

30 

Σύνολο ΕΘΤ5 Π.Μ.Σ. 

60 


Κατάλογος μαθημάτων επιλογής: 

1. Ασύρματες Επικοινωνίες 

2. Ανάπτυξη Εφαρμογών για Κινητά 

3. Τεχνολογίες Μετάδοσης για Σύγχρονα και Μελλο¬ 
ντικά Συστήματα Ασύρματης Επικοινωνίας 

4. Σύγχρονα και Μελλοντικά Δίκτυα Επικοινωνιών 

Τροποποίηση του Προγράμματος Σπουδών μπορεί να 
γίνεται με αποφάσεις των οικείων οργάνων ύστερα από 
πρόταση της Σ.Ε. του Π.Μ.Σ. 

Άρθρο 7 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2027 - 2028, δηλαδή επί δέκα (10) ακαδημαϊκά έτη από 
το ακαδημαϊκό έτος ίδρυσης του (2018-2019), με την 
επιφύλαξη των διατάξεων του άρθρου 32, παρ. 8 του 
ν. 4485/2017 (Α' 114). 

Άρθρο 8 

Τέλη φοίτησης 

Για τη φοίτηση στο Π.Μ.Σ. δεν απαιτείται καταβολή 
διδάκτρων. 

Άρθρο 9 

Ειδικές Διατάξεις 

Όσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα, σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Απριλίου 2018 

Ο Πρύτανης 

ΑΘΑΝΑΣΙΟΣ ΚΑΤΣΗΣ 

Τεύχος ΒΊ 720/17.05.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 

2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9 1, 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65Κ.6ί@6ί·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννθδιπ35ΐθΐ'.θΙ@θ1.9 | ' 

Παραλαβής Δημ.Ύλης: (Ισόγειο, τηλ. 210 5279167,210 5279139) πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ππη3ΐ€·3@βΐ·9 ι ' 





















